stanford-oval/wikipedia huggingface dataset:
פיטבול (זמר)
קריירה > 2015–הווה: Climate Change

ב-26 באוקטובר 2015 יצא השיר "FREE.K" כסינגל קידום לאלבומו העשירי של פרז. ב-7 בינואר 2016 יצאה רצועה נוספת מהאלבום אשר נקראה "Freedom". ב-14 בפברואר העלה פרז לחשבון היוטיוב שלו את השיר "Bad Man", השיר הוא שיתוף פעולה יחד עם ג'ו פרי, טראוויס בארקר ורובין ת'יק. אף אחת מהרצועות שיצאו לא נבחרה להיות הסינגל הראשון מהאלבום. הסינגל הראשון מהאלבום הוא שיתוף פעולה נוסף של פרז עם הזמר אנריקה איגלסיאס, הפעם בשיר "Messin' Around" אשר יצא ב-8 באפריל. הסינגל השני היה "Greenlight" אשר יצא ב-22 ביולי. ב-21 בנובמבר יצא הסינגל השלישי שהיה "Can't Have". ב-30 בדצמבר יצא השיר "Lady" של הזמר אוסטין מהון אשר בו מתארח פרז. ב-17 בפברואר 2017 יצא הסינגל הרביעי מהאלבום שהיה "Options", שיתוף פעולה עם הזמר סטיבן מארלי. אלבום הסטודיו העשירי של פרז נקרא "Climate Change" והוא יצא ב-17 במרץ 2017. ב-10 במרץ יצא שיתוף פעולה של פרז עם קמילה קביו וג'יי בלבין בשיר "Hey Ma" שהיווה חלק מהפסקול של שובר הקופות מהיר ועצבני 8.
ב-3 במאי 2018 יצא שיתוף עולה של פרז עם אנריקה איגלסיאס בשיר "Move to Miami".
ב-10 בינואר 2020 יצא השיר "Further Up (Na, Na, Na, Na, Na)" של הצמד המוזיקלי הישראלי סטטיק ובן-אל תבורי בהשתתפותו של פיטבול.
דיסקוגרפיה > אלבומי אולפן

2004: .M.I.A.M.I
2006: El Mariel
2007: The Boatlift
2009: Rebelution
2010: Armando
2011: Planet Pit
2012: Global Warming
2014: Globalization
2015: Dale
2017: Climate Change
2019: Libertad 548
דיסקוגרפיה > אלבומים אחרים - אוספים

2005: Money Is Still a Major Issue
2012: Original Hits
2013: International Takeover
2013: Meltdown
2017: Greatest Hits
2018: (Gotti (Original Motion Picture Soundtrack
דיסקוגרפיה > אלבומי מיקס

2008: Pitbull: Free Agent
2009: The Streets Are Talking
2009: International Takeover: The United Nations
2010: Mr. Worldwide
הופעות > סיבובי הופעות

2009–2011: Rebelution Tour
2012: Planet Pit World Tour
2013: North American Tour 201
2015: Pitbull Live in Hong Kong
2016: The Bad Man Tour
2017: Enrique Iglesias and Pitbull Live
הופעות > מופע קבוע

2015–2018: Pitbull: Time of Our Lives
2020: Pitbull: Get Ready Vegas
הערות שוליים

↑  סטטיק ובן אל & פיטבול - Further Up, באתר ‏מאקו‏, 10 בינואר 2020
| --- | --- |
בקרת זהויות :  PLWABN: 9810701030005606  BIBSYS: 10079119  BnF: cb15028669t (data)  GND: 135387485  ISNI: 0000 0003 6847 0028  LCCN: n2005062203  MusicBrainz: d262ea27-3ffe-40f7-b922-85c42d625e67  NKC: xx0113312  NLK: KAC2019D0723  SUDOC: 157417131  VIAF: 7145970073132250837   WorldCat (עם VIAF): 7145970073132250837 
פיטבול, 2011
צו מניעה (קמפיין)

| --- | --- |

 יושב ראש:  ד"ר שלמה לבקוביץ
 תקופת הפעילות:  2003–הווה (כ־21 שנים)
 http://www.zav-menia.org/
 
צו מניעה הוא קמפיין של החברה לתועלת הציבור "שמיר", שהוקמה בשנת 2003 במטרה לספק מידע רפואי לציבור ללא תשלום. מטרת הקמפיין היא להפחית את מספר החולים בסרטן המעי הגס, העלאת המודעות למחלה, שכיחותה ואמצעים למניעתה וגילויה המוקדם, כדוגמת בדיקות קולונוסקופיה, וסיוע בהעברת מידע בתחום. הקמפיין מתנהל בעיקר בהתנדבות, והוא נעשה בשיתוף עם איגוד רופאי הגסטרואנטרולוגיה ועם ארגון הגג האירופי Digestive Cancer Europe (DICE).
האגודה פועלת בדרכים שונות למען העלאת המודעות למחלה ומניעתה, כגון "מרוץ בתחתונים" בשם "תזיזו ת'תחת" המתקיים בפארק הירקון בתל אביב ובו הרצים לובשים תחתונים מעל לבגדי הריצה ועליהם מסרים.
בשנת 2009 הוצגה כחלק מהקמפיין תערוכת "Giant Colon" בנמל תל אביב ובה מעי גס ענקי שניתן ללכת בתוכו ולגלות במהלך השוטטות את הסממנים למחלה ולמחלות מעיים נוספות.
אירוע צו מניעה בפארק הירקון בתל אביב (2012)
נקודת זינוק למרוץ במקצה התחרותי של 5 ק"מ
סרטן המעי הגס

סרטן המעי הגס הוא מחלה הכוללת גידולים סרטניים במעי הגס, בחלחולת (סרטן הרקטום) ובתוספתן. זהו סוג הסרטן השלישי בשכיחותו, והשני בגורמי המוות הסרטניים בעולם המערבי. הסברה היא כי גידולים סרטניים במעי הגס מקורם לרוב בפוליפים אדנומטיים במעי הגס. גידולים אלה שפירים בדרך כלל, אך כמה מהם עלולים להיעשות ממאירים עם הזמן. המחלה מאובחנת באמצעות קולונוסקופיה, בדיקה פולשנית של המעי הגס דרך החלחולת. הטיפול הוא בדרך כלל ניתוחי, ובמקרים רבים נדרשת גם כימותרפיה.
צ'והיי (משקה)

| --- | --- |

פחית "צ'ו-היי" בטעם לימון עם בוטנים חינם מחוברים למעלה
 
 מאכלים
 סוג:  משקה חריף, hard seltzer 
 על שם:  שוצ'ו, highball 
 
משקאות שימורים שונים של צ'והיי מיפן
המשקה צ'והיי (ביפנית: チューハイ או 酎ハイ) הוא משקה אלכוהולי שמקורו ביפן.
מאפיינים

צ'והיי מסורתי עשוי משוצ'ו שעורה ומים מוגזים בטעם לימון, אבל כמה גרסאות מסחריות מודרניות משתמשות בוודקה במקום שוצ'ו, וחברות המשקאות גיוונו למגוון טעמים, כולל ליים, אשכולית, תפוח, תפוז, אננס, ענבים, ענבי קיוהו, קיווי, אומה, יוזו, ליצ'י, אפרסק, שמנת מתוקה, תותים וקרם סודה.
הגשה

תכולת האלכוהול של צ'והיי הנמכר בברים ובמסעדות יכולה להיות נמוכה למדי, מה שמאפשר לאלה עם סובלנות נמוכה לאלכוהול לשתות בבטחה. עם זאת, צ'והיי משומר יכול להיות בעל רמות גבוהות יותר של אלכוהול, והוא נמכר לעיתים קרובות בחנויות נוחות ובמכונות אוטומטיות. אף על פי שכמות האלכוהול משתנה (בדרך כלל מתחילה ב-3%), צ'והיי משומר מכיל פחות מ-10% אלכוהול ביפן, מכיוון שכל דבר גבוה יותר גורם לשיעור מס גבוה יותר. צ'והיי מוגש בכוסות גבוהות או ספלים כמשקאות ליחידים, מה שהופך אותו לפחות חברתי ממשקאות בר יפניים מסורתיים אחרים כמו סאקה, בירה או ויסקי, שניתן לחלוק על ידי מזיגת מנות מבקבוק גדול. לעיתים מוגש גם nama chūhai טרי (生酎ハイ), הכולל מיץ סחוט טרי. במקרים מסוימים האורחים סוחטים את המיץ שלהם בעצמם. בשל תכולת הסוכר הגבוהה, מספר הקלוריות בכל בקבוק יכול להיות גבוה למדי בהשוואה למשקאות אלכוהוליים אחרים.
במרץ 2018, קוקה-קולה הודיעה שהיא תתחיל למכור מוצר צ'והיי ביפן בשם Lemon-dou.
הערות שוליים

↑  Gordenker, Alice, "What is Chuhai and Why does Alcohol Content Vary Depending on Flavor?", Japanese Food Guide
↑  Lewis, Leo (6 במרץ 2018). "Coca-Cola to launch alcoholic drink in Japan". Financial Times. ארכיון מ-2022-12-11. נבדק ב-2018-03-07. In answer to a question about what new products he anticipates bringing to market in 2018, Mr Garduño is quoted as saying that the company will experiment with a product in a category known in Japan as Chu-Hi — “a canned drink that includes alcohol”, traditionally made, he adds, from a distilled beverage called shochu, sparkling water and flavouring. {{cite news}}:  (עזרה)
↑  Pham, Sherisse (7 במרץ 2018). "Coke is launching an alcoholic drink in Japan". CNNMoney. נבדק ב-16 באפריל 2018. {{cite web}}:  (עזרה)
פרנסס אונדיוויילה

| --- | --- |
אין תמונה חופשית
 לידה:  19 במאי 1961  (בת 63) גראן קנריה, ספרד 
 מדינה:  ספרד 
 פרופיל ב-IMDb
 
פרנסס אונדיוויילה אוטרו (בספרדית: Francisca Ondiviela Otero; נולדה ב-19 במאי 1961) היא שחקנית ספרדייה. זוכת מיס ספרד בשנת 1980
ביוגרפיה

אונדיוויילה נולדה בלאס פאלמאס דה גראן קנריה בספרד. היא נבחרה למיס ספרד 1980 וייצגה את ספרד בתחרות מיס עולם 1980 ומיס תבל 1981.
היא למדה תקופה משחק ולאחר מכן היגרה למקסיקו. בשנת 1992 גילמה את הדמות הראשית בטלנובלה המקסיקנית "El abuelo y yo" לצדו של גאל גרסיה ברנאל.
היא גילמה את האנטגוניסטית בטלנובלה המקסיקנית "מריה מריה" משנת 1995, ושיחקה באחד התפקידים הראשיים בטלנובלה הוונצואלית "חתולה פראית" משנת 2002.
היא התארחה במספר פרקים של הטלנובלה "יפה היא לא" ששודרה בערוץ ויוה ובשנת 2005 שיחקה בטלנובלה המקסיקנית "אם חורגת". היא כיכבה גם במספר סרטי קולנוע מקסיקניים.
בשנת 2007 גילמה את אחת הדמויות הראשיות בטלנובלה "Acorralada" של תאגיד השידור האמריקאי Univision; אונדיוויילה גילמה את דמותה של האנטגוניסטית אוקטביה אלרקון דה אירזאבל, לצד השחקנים דוד ספדה וויליאם לוי.
בשנת 2014 שיחקה לצדה של אמרוד טוביה בטלנובלה הוונצואלית "אם רק תסתובב" בתפקיד של פיאר.
צ'יף (שבט)

פר רובץ היה מנהיג שבט הונקפאפא מהלקוטה, תת-קבוצה של הסו
צ'יף הוא מנהיג של שבט או תא חברתי הכולל מספר משפחות. חברות שבטיות הכוללות שבטים שהיו כפופים למנהיג יחיד (או זוג) צצו בתקופה הנאוליתית כהתפתחות של חברות שבטיות פחות מרובדות ופחות היררכיות ונשארו נפוצות בתקופת האבן.
בחברה אינדיאנית שבטית במדינות קולוניאליות או פוסט-קולוניאליות שבטים או מספר שבטים מתנהלים בשלטון עצמי והצ'יף הוא נציג השלטון בפני המדינה.
הסוגים הנפוצים ביותר הם ראש מועצת השבט (לרוב של זקני השבט), צ'יף מלחמה (יכול להיות נוסף או מחליף בזמן מלחמה), צ'יף הנבחר כיורש אביו והרופא-האליל הבולט ביותר פוליטית.
ראו גם

אינדיאנים
שבט
מנהיג
לקריאה נוספת

Gilbert Legay, Atlas of Indians of North America, BARRON'S
צו חיפוש אזורי

צו חיפוש אזורי הוא צו שנעשה בו שימוש בארצות הברית על ידי רשויות אכיפת החוק לצורך השגת מידע על כל המידע הדיגיטלי שנאסף על משתמשים ששהו באזור גאוגרפי מסוים בתאריך מסוים או לאורך תקופת זמן. הצו מנצל את העובדה שחברות טכנולוגיה כמו גוגל אוספות במקביל למידע הגאוגרפי גם סוגים נוספים של מידע כתוצאה משימוש בשירותים נוספים בפלטפורמה.
היסטוריה

חברת גוגל דיווחה כי בשנים האחרונות חלה עלייה עקבית במספר הפניות של רשויות החוק אליה במטרה לממש צווי חיפוש אזוריים.
הערות שוליים

↑  Thomas Brewster, Google Hands Feds 1,500 Phone Locations In Unprecedented ‘Geofence’ Search, Forbes (באנגלית)
↑  Fussell, Sidney. "An Explosion in Geofence Warrants Threatens Privacy Across the US". Wired (באנגלית אמריקאית). ISSN 1059-1028. נבדק ב-2021-11-03.
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
צמר פלדה

פיסת צמר פלדה
צמר פלדה הוא מוצר תעשייתי העשוי פקעת של תיילים דקים, גמישים וחדים במיוחד. צמר הפלדה משמש לשיוף בעבודות גימור ותיקון של מוצרי עץ ומתכת, ניקוי כלי בית ועוד.

צמר הפלדה עשוי על פי רוב מפלדה דלת פחמן, אך גם מפלדת אל חלד. מוצר דומה מיוצר גם מפליז, ברונזה ונחושת.

צמר הפלדה תואר לראשונה כמוצר חדש בביטאון תעשיית הברזל והפלדה בארצות הברית בשנת1896.
שימושים

צמר פלדה משמש בחרושת עץ ועם צבע ולכה. צמר פלדה משמש לעיתים קרובות לתהליכי ניקוי מקצועיים של זכוכית ופורצלן היות שהוא רך יותר מחומרים אלה, ומוריד שאריות מבלי לשרוט את משטח הבסיס כמו במירוק רגיל. בשימוש ביתי צמר פלדה יעיל מאוד בהסרת שאריות שומן מסירי בישול, וכן הסרת חלודה, אך שימוש בצמר פלדה על כלי אוכל מצופים טפלון פוגע בציפוי זה. במדינות רבות, נמכרות רפידות צמר פלדה ספוגות סבון לניקוי לבית.
שימוש נוסף לצמר פלדה הוא בהדברת מכרסמים, על ידי סתימת חורים קטנים שנוצרו על ידי מכרסמים בצמר פלדה גס נמנע המשך כרסום החור היות שנשיכת צמר הפלדה גורמת למכרסם כאב עז בפה. במקרה של בליעה, נגרם למכרסם נזק פנימי חמור שמוביל למוות.
צמר פלדה דק דליק מאוד באוויר. צמר פלדה דק מאוד יכול לשמש כחומר דליק במצבי חירום, ויכול לבעור גם כשהוא רטוב. צמר פלדה בוער מפיק ניצוצות רבים ומשמש בציורי אור.
דרגות עובי

צמר פלדה מיוצר בדרגות עובי שונות. הסימון המקובל
הוא:
| דרגת עובי | קוד | עובי (במ"מ) | שימושים |
| --- | --- | --- | --- |
| סופר-דק | 0000# | 0.025 | ניקוי כלים עדינים וכיסויי עור לריהוט |
| אקסטרה-דק | 000# | 0.035 | ניקוי רהיטים, הסרת שאריות צבע ושעווה |
| דק מאוד | 00# | 0.04 | ניקוי מתכות בהירות כאלומיניום ונחושת, ניקוי כתמים מרצפות פרקט |
| דק | 0# | 0.05 | ניקוי כלי מטבח |
| בינוני | 1# | 0.06 | ניקוי צינורות ואביזרי נחושת, רצפות אבן ושיש |
| בינוני-עבה | 2# | 0.075 | ניקוי גס של זכוכית, שיוף שריטות בקרמיקה ומתכת |
| עבה | 3# | 0.09 | ניקוי מתכות קשות, תנורים, מנועים ומיכון כבד |
| אקסטרה-עבה | 4# | 0.1 | הסרת כתמי צבע עיקשים, חלודה, לכלוך וורנית |
הערות שוליים

↑  Jessica Elzea Kogel; Nikhil C. Trivedi; James M. Barker; Stanley T. Krukowski (2006). Industrial Minerals & Rocks (7th ed.). SME. p. 156. ISBN 9780873352338. נבדק ב-2009-07-21.
↑  Iron Age, Vol. LVII, p.871, cited by Journal of the Iron and Steel Institute,Volume 50, Issue 2, p.482
↑  https://books.google.ca/books?id=BgEAAAAAMBAJ&pg=PA124&source=gbs_toc_r&cad=1#v=onepage&q&f=false
ציור אור באמצעות צמר פלדה
פמלה הנספורד ג'ונסון

| --- | --- |

 לידה:  29 במאי 1912 לונדון, הממלכה המאוחדת של בריטניה הגדולה ואירלנד 
 פטירה:  18 ביוני 1981 (בגיל 69) לונדון, הממלכה המאוחדת 
 מדינה:  הממלכה המאוחדת 
 שם עט:  Nap Lombard 
 שפות היצירה:  אנגלית 
 יצירות בולטות:  The Honours Board 
 בן או בת זוג:  Gordon Neil Stewart (15 בדצמבר 1936–1949)  צ'ארלס פרסי סנואו (14 ביולי 1950–?) 
 צאצאים:  Lindsay Jean Stewart 
 פרסים והוקרה:  מפקדת במסדר האימפריה הבריטית  עמית החברה המלכותית לספרות 
 
פמלה הנספורד ג'ונסון (Pamela Hansford Johnson), ברונית סנואו (29 במאי 1913 – 18 ביוני 1981) הייתה משוררת, סופרת, מחזאית ומבקרת ספרותית וחברתית, שנולדה וחיה באנגליה.
ביוגרפיה

היא נולדה בלונדון. אמה, איימי קלוטילדה האוסון, הייתה זמרת ושחקנית, ממשפחה שעיסוקה בתיאטרון. אביה, רג'ינלד קנת ג'ונסון, עבד בשירות הקולוניאלי הבריטי, ושנים רבות מחייו עבד בניגריה. הוא מת כשפמלה הייתה בת 11 והשאיר אחריו חובות. אמה עבדה לפרנסת המשפחה ככתבנית.
פמלה למדה בבית הספר לבנות, שם הצטיינה באנגלית, תולדות האמנות ובדרמה. אחרי שסיימה את לימודיה בגיל 16, עברה קורס מזכירות ועבדה שנים אחדות כמזכירה בחברת השקעות. את הקריירה הספרותית שלה התחילה בכתיבת שירים, שוויקטור ב. ניוברג פרסם ב-Sunday Referee . בשנת 1933 כתבה פמלה אל דילן תומאס, שגם שיריו התפרסמו באותו עיתון, והתפתחה ידידות. הם שקלו נישואים, אבל הרעיון נגנז.
הרומן הראשון שלה, This Bed Thy Centre, יצא לאור בשנת 1935. בשנת 1936 נישאה לעיתונאי אוסטרלי, גורדון ניל סטיוארט. בנם אנדרו נולד ב-1941 ובתם לינדזי ב- 1944.
פמלה ובעלה ניל התגרשו בשנת 1949. בשנת 1950 נישאה פמלה לסופר צ'ארלס פרסי סנואו (בהמשך ברון סנואו). בנם פיליפ נולד ב-1952.
פמלה הנספורד ג'ונסון כתבה 27 רומנים. הרומן האחרון שלה, A Bonfire, יצא לאור בשנת מותה, 1981.
היא כתבה גם שני ספרי בלשים יחד עם בעלה הראשון, בשם העט המשותף נאפ לומברד. היא כתבה שבעה מחזות קצרים, שישה מהם בשיתוף עם בעלה השני. היא פרסמה מספר רב של ביקורות, סיפורים קצרים, דברי שירה, מחקרים חברתיים וקובץ חיבורים אוטוביוגרפיים. היא כתבה סקירות רחבות-יריעה לכתבי עת ועיתונים והופיעה בשידורי תוכנית הרדיו "המבקרים".
צ'. פ. סנואו מת ביולי 1980. פמלה הנספורד ג'ונסון מתה כעבור פחות משנה, בלונדון. אפרה פוזר על נהר אייבון, בסטרטפורד על נהר אייבון, עירו של שייקספיר.
יצירות > רומנים

This Bed Thy Centre (1935)
Blessed Above Women (1936)
Here Today (1937)
World's End (1937)
The Monument (1938)
Girdle of Venus (1939)
Too Dear for My Possessing (1940)
The Family Pattern (1942)
Winter Quarters (1943)
The Trojan Brothers (1944)
An Avenue of Stone (1947)
A Summer to Decide (1948)
The Philistines (1949)
Catherine Carter (1952)
An Impossible Marriage (1954)
The Last Resort (1956)
The Unspeakable Skipton (1959)
The Humbler Creation (1959)
An Error of Judgement (1962)
Night and Silence Who is Here? (1963)
Cork Street, Next to the Hatters (1965)
The Survival of the Fittest (1968)
The Honours Board (1970)
The Holiday Friend (1972)
The Good Listener (1975)
The Good Husband (1978)
A Bonfire (1981)
Tidy Death (with Neil Stewart) as Nap Lombard (1940)
The Grinning Pig (with Neil Stewart) as Nap Lombard (1943)
ספרה היחיד שתורגם לעברית הוא מבוא של אבן, תרגמה וירה ישראלית, הוצאת עם עובד, 1962.
יצירות > ביקורת

תומאס וולף: מחקר ביקורתי (1947)
אייווי קומפטון-ברנט (סדרת סופרים ויצירתם) (1951).
מכתבי מרסל פרוסט אל אמו, בעריכת ג. ד. פיינטר, כולל מסה הרומנים של מרסל פרוסט (1956).
יצירות > דרמה

Corinth House (1950), Family Party (with C.P. Snow) (1951), Her Best Foot Forward (with C.P. Snow) (1951), The Pigeon with the Silver Foot (with C.P.Snow) (1951), Spare the Rod (with C.P.Snow) (1951), The Supper Dance (with C.P.Snow) (1951), To Murder Mrs Mortimer (with C.P.Snow) (1951), Six Proust Reconstructions (1957).
יצירות > סוציולוגיה

על העוול (On Iniquity): פרשנות למשפט של רוצחי מור (1967).
יצירות > שירה

Symphony for Full Orchestra ,1934
יצירות > תרגום

החזרה, מאת ז'אן אנוי, עם קיטי בלק (1961)
צ'יף דן ג'ורג'

| --- | --- |

 לידה:  24 ביולי 1899 ונקובר, קנדה 
 פטירה:  23 בספטמבר 1981 (בגיל 82) ונקובר, קנדה 
 מדינה:  קנדה 
 תקופת הפעילות:  מ-1970 
 פרסים והוקרה:  קצין במסדר קנדה 
 
צ'יף דן ג'ורג' (באנגלית: Chief Dan George;‏ 24 ביולי 1899 – 23 בספטמבר 1981) היה הצ'יף של שבט טסליל–וואותות', משורר ושחקן קנדי מועמד פרס אוסקר לשחקן המשנה הטוב ביותר ופרס גלובוס הזהב לשנת 1971 על התפקיד שגילם בסרט "איש קטן גדול".
ביוגרפיה

נולד בשם גאסוואנות' סלהות' בשמורת אינדיאנים בצפון ונקובר שבקולומביה הבריטית, קנדה.
שמו באנגלית הוא דן סלהות', שינה את שמו הפרטי לג'ורג' בגיל חמש כאשר החל ללמוד במוסדות לימוד אינדיאנים-קנדיים.
עבד במספר עבודות מזדמנות, פריקת מטען בנמלים, בעבודות בניין ובהסעות תלמידים.
הופיע עם הרכב מוזיקלי אינדיאני נודד במשך כעשור.
ג'ורג' פיתח קריירה מוצלחת כמשורר והוציא לאור שני ספרי שירה.
ג'ורג' היה פעיל למען זכויות הילידים האינדיאנים בצפון ארצות הברית וקיבל את אות הקצונה של מסדר קנדה על תרומתו לתרבות הקנדית.
ג'ורג' נפטר בשנת 1981 בוונקובר כשהוא בן 82 ונקבר בשמורה שבה נולד.
בנו של ג'ורג' הוא צ'יף מקומי ונכדיו של ג'ורג' התפרסמו כמשוררים ושחקנים.
קריירת משחק

ג'ורג' החל את דרכו כשחקן בטלוויזיה הקנדית, קיבל את הצעתו של ארתור פן להופיע בתפקיד משמעותי במערבון "איש קטן גדול" בתור מנהיג שבט השאיין המבוגר עור סוכה שמאמץ אליו את ג'ק קראב דאסטין הופמן.
ג'ורג' הצליח לגנוב את ההצגה בתפקידו הראשון אי פעם בהוליווד וקצר שבחים ופרסים ממבקרי הקולנוע בארצות הברית. 
גולת הכותרת המפתיעה מבחינתו של ג'ורג' שהיה בן 71 הייתה המועמדויות שקיבל לפרס אוסקר לשחקן המשנה הטוב ביותר ולפרס גלובוס הזהב.
קלינט איסטווד שגילה עניין בשחקן המבוגר ליהק אותו לסרטו הרביעי, המערבון "איש ההפקר" (אנ'), בו שיחק ג'ורג' לצידו של איסטווד בתור לון וייט הצ'רוקי הערמומי שמתלווה אל מסע הנקמה של האקדוחן ג'וסי וולס.
שיחק לאחר מכן בדרמת המסע "הארי וטונטו" בתפקיד היליד האינדיאני סם שתי נוצות אותו פוגש במסעו האלמן הזקן הארי קומבס (ארט קרני).
המורשת שהשאיר

על שמו של ג'ורג' קרויים שני בתי ספר ואוניברסיטה אחת ברחבי קנדה.
השחקן הקנדי המפורסם דונלד סאת'רלנד ציטט את שירו בטקס הפתיחה של אולימפיאדת ונקובר.
בשנת 2008 הוכנס להיכל התהילה של גדולי השחקנים הקנדיים שכיכבו בהוליווד, את המקום חלק עם השחקניות זוכות האוסקר מארי דרסלר ונורמה שירר ועם השחקן ריימונד בור.
צ'וטה צ'אר דהאם

ימונטרי
גנגוטרי
קדרנט
בדרינט
צ'וטה צ'אר דהאם (בדוונאגרי: छोटा चार धाम), באנגלית: Chota Char Dham, תרגום: ארבעת המקומות או ארבעת המושבים הקטנים) הוא אזור עלייה לרגל בחבל גרוואל(אנ') שבמדינת אוטראקהאנד בהימלאיה ההודית. מעגל עלייה לרגל זה כולל ארבעה אתרים מהחשובים ביותר לעולי הרגל ההינדים והם (לפי סדר העלייה לרגל המסורתי):
ימונטרי(אנ'), נמצא בגובה 4,500 מטר מעל פני הים, במדינת אוטראקהאנד לכיוון גבול הודו-טיבט, זהו מקור נהר יאמונה ומושב האלה יאמונה(אנ'). הגישה למקדש היא מהיישובים האנומן צ'טי (Hanuman Chatti) וג'ינקי צ'אטי (Janki Chatti)
גנגוטרי(אנ'), מקור נהר הגנגס ומושב אלת הגנגס(אנ'). הנהר נובע מגומוק(אנ')(פי הפרה)
קדראנט(אנ'), הוא אחד מ-12 הלינגאם לאל שיווה הידועים גם כ-ג'וטירלינגה(אנ'). נמצא בגובה 3,500 מטר מעל פני הים, הגישה למקדש היא ברגל, במסלול של כ-18 ק"מ (כ-9 שעות הליכה) מהיישוב גורי קונד(אנ')
בדרינט(אנ'). מקום מושבו של האל וישנו
שלושה מתוך אתרים אלו (גנגוטרי, קדרנאת (נהר המנדקיני(אנ')) ובדריאנט) נחשבים גם כמקורות הגנגס והרביעי כמקור היאמונה. (למען הדיוק מקורו של הגנגס בנהר הבהאגיראת'י(אנ') הנשפך מקרחון גנגוטרי(אנ') בהימלאיה (במדינת אוטראקהאנד), והוא חובר לנהר האלאקנאדה(אנ') ליד דוופראיאג(אנ') ויחד הם יוצרים את הגנגס).
מעגל זה הוא חלק ממעגל העלייה לרגל של ארבעת רוחות השמים(אנ') הכולל את בדרינט בצפון, פורי במזרח (במדינת אודישה), רמסוורם(אנ') בדרום ודוורקא(אנ') במערב.
לכל אחד מאתרי העלייה לרגל שבצפון ייחוד משל עצמו, אולם במהלך השנים קיבלו כולם זהות אחידה ומכנה משותף, כך שמקובל לנוע בין ארבעתם על מנת למלא את מצוות הצליינות.
עונה בשנה

עונת העלייה לרגל היא לרוב בין סוף אפריל לבין חג הדיוואלי, החל באוקטובר/נובמבר. עם הפחתה בכמות הצליינים ממחצית יולי ועד סוף אוגוסט בשל גשמי המונסון והפחתה בחודשים אוקטובר נובמבר בשל הקור החורפי. (מצד שני אחרי גשמי המונסון הצמחייה מתחדשת והנוף ירוק יותר) בעונה ממוצעת עולים לאתרים אלו כ-100,000 איש, רובם מהודו אולם גם תיירים ממדינות נוספות. בעונת הגשמים הדרכים סובלות ממפולות והסתחפויות כך שלעיתים הדרכים אינן עבירות למשך זמן מה. בנוסף, תרבות הנהיגה ההודית גורמת לתאונות רבות (כ-200 הרוגים כל עונת צליינות) ואלו גורמות לשיבושי תנועה.
המסלול

עד מחצית המאה ה-20, העלייה לרגל לאתרי הצ'אר דהאם התאפשרה רק בשבילים הרריים בהם נעו סגפנים או עשירים שהיו מלווים בפמליה גדולה, במסע ארוך ומפרך שכלל עליות קשות וירידות תלולות. אחרי מלחמת הודו–סין של 1962, החליט צבא הודו שיש לפרוץ דרכי גישה בהרים וכתוצאה התאפשרה נסיעה עד סמוך לאתרי העלייה לרגל עצמם וכך התאפשר חיסכון בזמן ונוספו בני המעמד הבינוני לקהל העולים לרגל.
בין יוני 2013 למאי 2014 אי אפשר היה לקיים את הצליינות לצ'אר דהאם כתוצאה משיטפון הבזק בהימלאיה ב-2012(אנ') ומההצפות שהיו בצפון הודו ב-2013(אנ'). נכון למועד כתיבת שורות אלו (2017) הדרך לקדרנט עדיין משובשת חלקית.
תחבורה

אל כל ארבעת אתרי הצ'וטה יוצאים בעונה אוטובוסים מרישיקש.
ממשלת הודו מקדמת שני מיזמים תחבורתיים להנגשת האתרים:
ב-27 בדצמבר 2016 הניח ראש ממשלת הודו, נרנדרה מודי את אבן הפינה לפרויקט הכביש המהיר לצ'אר דהאם(אנ') בו יהיו 2 כבישים מרכזיים ו-4 התפצלויות, כביש אחד מרישיקש לדרסו(אנ') באורך 144 קילומטר ממנו יתפצלו הכבישים לימונטרי באורך כ-100 קילומטר וכביש לגנגוטרי באורך כ-125 קילומטר. כביש שני לרודרפראיג(אנ') (מקום בעל חשיבות דתית בפני עצמו) וממנו יתפצלו כביש באורך כ-76 קילומטר לגורי קונד(אנ') שהוא נקודת מוצא לקדרנט וכביש לבדרינט דרך ג'ושימת(אנ') ומנה(אנ') באורך כ-140 קילומטר.
במאי 2017, הניח שר הרכבות ההודי(אנ'), סורש פרדהו(אנ') את אבן הפינה לפרויקט מסילת הרכבת לצ'וטה צ'אר דהאם(אנ').
ראו גם

ספתה פורי(אנ') - 7 ערי הקודש בהודו
טירתה(אנ') - מקומות קדושים
צ'וט ניאק דהיין

| --- | --- |

דיוקן של צ'וט ניאק דהיין שמופיע על שטר כסף אינדונזי
 לידה:  1848 למפדנג, סולטנות אצ'ה
 פטירה:  6 בנובמבר 1908  (בגיל 60 בערך) סואמדנג, איי הודו המזרחיים ההולנדיים 
 מדינה:  ממלכת ארצות השפלה, סולטנות אצ'ה 
 מקום קבורה:  Sumedang 
 ידועה בשל:  הנהגת מלחמת גרילה נגד הולנד במשך מלחמת אצ'ה
 תקופת הפעילות:  1873–1901 (כ־28 שנים)
 השקפה דתית:  אסלאם
 בן זוג:  אברהים למנגה טאוקו עומאר
 פרסים והוקרה:  גיבור לאומי של אינדונזיה (1964) 
 
צ'וט ניאק דהיין (באינדונזית: Cut Nyak Dhien‏; 1848 - 6 בנובמבר 1908) הייתה מנהיגת כוחות הגרילה האצ'נזים במשך 25 שנים במהלך מלחמת אצ'ה, שהתנהלה בין הכוחות הקולוניאליסטיים של הולנד לבין הסולטנות האצ'ינזית מ-1873 למשך מספר עשורים. למרות שהמלחמה ריכזה את שליטתה של הולנד באינדונזיה, הניצחון לא היה מוחלט, ומלחמת הגרילה נגדה נמשכה עד שנת 1914, עם התקוממויות עממיות שנמשכו עד תקופת מלחמת העולם השנייה.
ב-1964 ממשלת אינדונזיה העניקה לה את התואר גיבורה לאומית של אינדונזיה.
ביוגרפיה

צ'וט ניאק דהיין נולדה ב-1848 למשפחת אצולה מוסלמית בבנדה אצ'ה. היא התחנכה בניהול משק בית ובדת, ואז נישאה בשידוך שארגנו עבורה הוריה, עם בן אצולה בשם טאוקו צ'ק אברהים למנגה.
ב-26 במרץ 1873, הולנד הכריזה מלחמה על אצ'ה (שהייתה סולטנות). הכוחות האינדונזים נתמכו על ידי אנגליה ואיטליה, בתחילה הדפו את הכוחות ההולנדיים. אך במערכה השנייה של המלחמה, בנובמבר, ההולנדים התקדמו ואף כבשו את ארמון הסולטן בתחילת 1874. ב-1975, צ'וט ניאק דהיין, עכשיו אם לתינוק, ברחה מאזור האש, אך בן זוגה אברהים נשאר להילחם.
כשהוא נהרג בקרב, ביוני 1878, צ'וט ניאק דהיין נשבעה שתיקום דמו נגד ההולנדים.
זמן מה לאחר מותו של בעלה, קם מנהיג אצ'נזי בשם טאוקו עומאר. הוא הציע לצ'וט ניאק דהיין נישואין. למרות שהיא דחתה אותו תחילה, היא הסכימה להצעתו כשהוא הבטיח להרשות לה להילחם בהולנדים, וכך השניים נישאו ב-1880. לשניים נולדה בת בשם צ'וט גמבנג. צ'וט ניאק דהיין לא הסכימה לפרוש מן הלחימה, אז היא לקחה את בתה עמה.
המלחמה נמשכה, והאצ'ינזים הכריזו עליה כעל מלחמת קודש נגד ההולנדים. הם החלו לארגן כוחות גרילה, ותקפו במלכודות ומארבים. אך מחוסר אספקה ומשאבים, ב-30 בספטמבר 1893, טאוקו עומאר נכנע להולנדים יחד עם 250 מאנשיו. ההולנדים קיבלו אותו בברכה, והאמינו שהוא רוצה לעבור לצד המנצח, ולכן מינו אותו כמפקד. אך טאוקו עומאר תכנן בעצם לבגוד בהולנדים לכשיתאפשר. כעבור שנתיים הגיעה ההזדמנות, כאשר טאוקו עומאר יצא לתקוף את אצ'ה, אך במקום זאת לקח את חייליו ואת הציוד, כלי הנשק, והתחמושת והעבירם לידי הכוחות האצ'ינזים.
כשההולנדים חידשו מאמציהם, האצ'ינזים התקשו להגן על עצמם, וטאוקו עומאר נהרג בהתקפת פתע. על פי הסיפורים, כשצ'וט גמבנג בכתה על מות אביה, צ'וט ניאק דהיין סטרה לה, ואז חיבקה אותה, ואמרה, "לנו, כנשים אצ'ינזיות, אסור לבכות על מי שמת מות קדושים."
צ'וט ניאק דהיין אז נטלה את מנהיגות הכוחות של בעלה לידיה, והמשיכה להילחם בהולנדים עד שנת 1901, כאשר הצבא הקטן שלה הובס לחלוטין. אחד מחייליה, פאנג לאוט, דיווח להולנדים על מיקום הצבא, מה שאיפשר להולנדים לתקוף ללא התראה. למרות שלוחמי הגרילה השיבו אש, הם לא יכלו לכוחות החזקים יותר, וצ'וט ניאק דהיין נלקחה בשבי. בתה, צ'וט גמבנג, נמלטה והמשיכה להילחם.
כשצ'וט ניאק דהיין הובאה לבנדה אצ'ה, היא סבלה מבעיות בריאותיות. אך המנוחה בעיר שיפרה את מצבה, והרשויות ההולנדיות חששו שכאשר יחזור כוחה, תעורר מאבק מחודש בין בני עמה, על כן הגלו אותה לסומדנג, במערב ג'אווה.
מורשת

ב-1964 הכריזה ממשלת אינדונזיה על צ'וט ניאק דהיין כעל גיבורה לאומית. בשנת 2008 יצא בול דואר עם דיוקנה, ודמותה גם מתנוססת על פני שטר ה-10,000 רופיה.
ב-1989 יצא סרט ביוגרפי על חייה, "Tjoet Nja' Dhien", שזכה בפסטיבל קאן בפרס הסרט הבינלאומי הטוב ביותר.
נמל התעופה צ'וט ניאק דהיין במחוז נאגאן ראייה נקרא על שמה.
לקריאה נוספת

An Indonesian Frontier: Acehnese & Other Histories of Sumatra, Anthony Reid, Singapore University Press, 2005. ISBN 9971-69-298-8